**Zápisnica zo zasadnutia Redakčnej rady magazínu mestskej časti Bratislava – Lamač**

**3.6.2021**

**Prítomní členovia redakčnej rady:** Michal Oláh, Slavomíra Šubrtová, Matúš Harmaňoš

**Prítomní za úrad:** Marína Gorghetto (zodpovedná redaktorka)

**Neprítomní členovia redakčnej rady:** Veronika Kovalovská, Stanislav Babic, Radoslav Olekšák, Pavol Čech, Petronela Klačanská

1. **Zhodnotenie vydania**

Redakčná rada pochválila tematickú skladbu čísla i titulnú fotografiu. Výhrady mali k pozvánke na Malé hody, kde je neprimerane veľa farieb a fontov písma, písmeno M(uzika) je dokonca odrezané a pomenovanie súťaže vo varení Gazdinka roka považujú za diskriminačné, keďže súťaže by sa mali zúčastniť aj muži. Premenovanie sa žiadalo už vlani na základe rovnakých argumentov. Je to súťaž pre všetkých nielen pre ženy.

RR odporúča celkovo používať fotky z Lamača. Konkrétne pri kompostovaní dať radšej ilustračné zábery kompostérov a kompostujúcich obyvateľov ako umelé foto z fotobanky.

1. **Inzerát p. Hutta**

Do redakcia prišla objednávka polstranového inzerátu od pána, ktorý sa chce so svojou dcérou nasťahovať k nejakému osamelému dôchodcovi bez dedičov. Výmenou za starostlivosť, platenie energií a opráv, by pán Hutta chcel po smrti dôchodcu dom zdediť. Redakčná rada sa zhodla, že podmienky nie sú transparentné, dôchodcovia môžu byť uvedení do omylu a preto RR inzerát uverejniť neodporúča.

1. **Článok dotácie**

V celoslovenský médiách sa publikovali informácie o získaní dotácií na neexistujúce služby. V kauze vystupuje aj miestny lamačský poslanec R. Olekšák. Keďže ide o dlhoročného voleného zástupcu aj kandidáta na starostu v posledných voľbách a Lamačana čítajú ľudia, z ktorých daní je časopis Lamačan financovaný, redakčná rada považuje za nutné túto tému do magazínu zaradiť. Odporúča uverejniť zistenia Transparency International, reakciu ministerstva, ktoré dotáciu poskytlo, a vyjadrenie samotného R. Olekšáka.

1. **Návrh tém do ďalšieho vydania**

Otvorenie škôlky na Boroch, prijatí a neprijatí žiaci v školských zariadeniach, nemocnica Bory, rekonštrukcia diaľnice, vnučka Harminca, 155. Výročie Bitky pri Lamači, lokálny predaj: cukráreň/kebab, Malé hody, rekonštrukcia Rozálky, kúpalisko, osádzanie hodín, hospodárenie, básne o Lamači, skládky v Lamači (Pontis a Kraľovič), 5 projektov – hlasovanie, Informovanie o rozrobených projektoch – ihrisko, fasáda kina, Vrančovičova ulica...

1. **Uzávierka a tlač**

Uzávierka vydania je 22.6. Odchod do tlače 28.6.2021

Zápis vyhotovila S. Šubrtová

Dátum: 3.6.2021

Podpis: